Forældreparret er tiltalt for mishandling af deres børn i alderen 7, 10 og 12 år. De er tiltalt for flere gange om ugen og til tider flere gange om dagen at have slået eller set på, mens den anden part slog deres tre børn med flad hånd mod hovedet, i enden og på arme, ben og krop. Mishandlingen skulle have fundet sted på flere adresser i Brønderslev. Retten i Hjørring har umiddelbart ingen forklaring på, hvorfor sagen i dag er udsat.

Opsummering:
En retssag mod et forældrepar om nærmest daglig vold mod deres tre børn er blevet udsat.